Hyd Internet 76 Views Srilanka Team
SRILANKA TEAM
కొలంబో: కోహ్లీ సేన దెబ్బ‌కు శ్రీలంక క్రికెట్‌ సంఘం కొత్త సెలక్షన్‌ కమిటీని ఎంపిక చేసింది. జట్టు వరుస ఓటముల
నేపథ్యంలో మాజీ ఆటగాడు సనత్‌ జయసూర్య నేతృత్వంలోని ఐదుగురు సభ్యుల కమిటీ రాజీనామా చేసిన సంగతి
తెలిసిందే. లంకేయులు 3-0తో టెస్టుల్లో, 5-0తో వన్డేల్లో, 1-0తో టీ20లో కోహ్లీసేన చేతిలో క్లీన్‌స్వీప్‌ అయినప్పుడు
సెలక్షన్‌ కమిటీ, లంక బోర్డుపై విమర్శలు చెలరేగిన విషయం తెలిసిందే. దీంతో మాజీ ఆటగాడు గ్రేమ్‌ లాబ్రోయ్‌ను
చీఫ్‌ సెలక్టర్‌గా నియమించారు. జీ విక్రమసింఘే, జెర్ల్‌ వౌటర్స్‌, సాజిత్‌ ఫెర్నాండో, అసంక గురుసిన్హా కమిటీ సభ్యులుగా
ఉంటారు. శ్రీలంక తరఫున తొమ్మిది టెస్టులాడిన లాబ్రోయ్‌ 3.31 ఎకానమీ రేట్‌తో 27 వికెట్లు తీశారు.